ai4bharat/Pralekha huggingface dataset:
आरोग्य आणि कुटुंब कल्याण मंत्रालय
आरोग्य मंत्रालयाने केरळ आणि हरियाणामधील एव्हियन इन्फ्लूएंझा अर्थात बर्ड फ्लू बाधित जिल्ह्यांमध्ये तैनात केली पथके
आरोग्य व कुटुंब कल्याण मंत्रालयाने केरळमधील एव्हियन इन्फ्लूएंझा बाधित अलाप्पुझा आणि कोट्टायम जिल्ह्यात आणि हरियाणामधील पंचकुला जिल्ह्यात पथके तैनात केली आहेत.
4 जानेवारी 2021 रोजी पशु संवर्धन विभागाने केरळमधील अलाप्पुझा आणि कोट्टायम जिल्ह्यांमधील मृत बदकांच्या नमुन्यांमध्ये एव्हियन इन्फ्लूएंझा  शोधण्यास अधिसूचित केले होते. हरियाणाच्या पंचकुला जिल्ह्यातील कुक्कुटपालन केंद्रातील नमुन्यांमधून एव्हियन इन्फ्लूएंझाचा असाच अहवाल प्राप्त झाला आहे.
आरोग्य व कुटुंब कल्याण मंत्रालयाने 4 जानेवारी 2021 रोजी बाधित जिल्ह्यांमध्ये आरोग्य व कुटुंब कल्याण मंत्रालयाच्या एव्हीयन इन्फ्लुएंझा प्रतिरोधक योजनेच्या अंमलबजावणीसाठी नॅशनल सेंटर फॉर डिसीज कंट्रोल, नॅशनल इन्स्टिट्यूट ऑफ व्हायरोलॉजी, पीजीआयएमईआर, चंदीगड, डॉ. आरएमएल हॉस्पिटल, नवी दिल्ली आणि लेडी हार्डिंग मेडिकल कॉलेजच्या तज्ञांचा समावेश असलेली दोन पथके तैनात केली होती.
याव्यतिरिक्त, एव्हीयन इन्फ्लूएंझा प्रतिरोध कार्यक्रमाच्या अंमलबजावणीची पाहणी करण्यासाठी आणि यासंदर्भात सार्वजनिक आरोग्य हस्तक्षेपाविषयी राज्य आरोग्य विभागाला मार्गदर्शन करण्यासाठी आज 6 जानेवारी 2021 रोजी, अन्न प्रक्रिया उद्योग मंत्रालयाचे संचालक, एनसीडीसी आणि सहसचिव व कोविड -19 नोडल अधिकारी यांचा समावेश असलेले एक उच्चस्तरीय पथक केरळ येथे तैनात करण्यात आले आहे. या व्यतिरिक्त, हा उच्चस्तरीय कार्यसंघ राज्यातील कोविड -19 परिस्थितीचा आढावा घेईल.
राजस्थानातील झालावाड, आणि मध्य प्रदेशातील भिंड, मधूनही मध्य प्रदेश येथेही कावळे आणि स्थलांतरित पक्ष्यांमध्ये एव्हीयन इन्फ्लूएन्झाचे असेच अहवाल प्राप्त झाले आहेत. नियोजित मार्गदर्शक सूचनांनुसार पशुसंवर्धन विभागाने कुक्कुट पक्ष्यांमधील असे प्रकरण शोधण्यासाठी अधिक पाळत ठेवण्याचा इशारा दिला आहे.
आतापर्यंत एव्हियन इन्फ्लूएंझाचे कोणतेही मानवी प्रकरण नोंदलेले नाही. वाढत्या परिस्थितीवर आरोग्य आणि कुटुंब कल्याण मंत्रालयाची करडी नजर आहे.
M.Chopade/V.Joshi/P.Kor
संरक्षण मंत्रालय
अग्नी-5 या लांब पल्ल्याच्या क्षेपणास्त्राची यशस्वी चाचणी
(नवी दिल्ली, 10 डिसेंबर 2018
जमिनीवरून जमिनीवर मारा करणाऱ्या अग्नी-5 या लांब पल्ल्याच्या क्षेपणास्त्राची ओदिशातील डॉ. अब्दुल कलाम बेटावरुन यशस्वी चाचणी घेण्यात आली.
संरक्षण संशोधन आणि विकास संस्थेचे वैज्ञानिक आणि अन्य संबंधित अधिकारी यावेळी उपस्थित होते.
या क्षेपणास्त्राने या मोहिमेचे सर्व उद्दिष्टे यशस्वीरित्या साध्य केली आहेत. देशाच्या संरक्षण क्षमतेत यामुळे वाढ झाली आहे.
N.Sapre/S.Kane/P.Kor
सांस्कृतिक मंत्रालय
नवी दिल्ली इथल्या विज्ञान भवनात आयोजित "सामायिक बौद्ध वारसा" या विषयावरील पहिल्या एससीओ आंतरराष्ट्रीय परिषदेचे उद्घाटन
या परिषदेच्या माध्यमातून केवळ समान बौद्ध वारसा साजरा केला जाणार नसून, आपल्या देशांमधील परस्पर संबंध अधिक मजबूत आणि दृढ होतील, केंद्रीय मंत्री जी. के. रेड्डी यांचे प्रतिपादन
वारसा आणि इतिहास सर्व एससीओ देशांना जोडतो: केंद्रीय मंत्री मीनाक्षी लेखी
भगवान गौतम बुद्धांची आत्म ज्ञान आणि आत्म परीक्षणाची शिकवण 21 व्या शतकासाठीही अत्यंत समर्पक आहे: केंद्रीय मंत्री अर्जुन राम मेघवाल
नवी दिल्ली, 14 मार्च 2023
शांघाय सहकार्य संघटनेच्या  “सामायिक बौद्ध वारसा” या दोन दिवसीय आंतरराष्ट्रीय परिषदेचे आज नवी दिल्ली इथल्या विज्ञान भवनात उद्घाटन झाले. ही परिषद, भारतीय संस्कृती आणि शांघाय सहकार्य संघटना यांच्यातील संबंध, या विषयावर केंद्रित असेल.
केंद्रीय सांस्कृतिक आणि पर्यटन आणि ईशान्य क्षेत्र विकास विभाग मंत्री जी. के. रेड्डी, सांस्कृतिक आणि परराष्ट्र व्यवहार राज्यमंत्री मीनाक्षी लेखी, सांस्कृतिक आणि संसदीय व्यवहार राज्यमंत्री अर्जुन राम मेघवाल, आंतरराष्ट्रीय बुद्धिस्ट महासंघाचे महा संचालक अभिजित हलदर आणि चीन, पाकिस्तान, रशिया, बहारीन, म्यानमार, संयुक्त अरब अमिरात येथील प्रतिनिधी यावेळी उपस्थित होते.
या परिषदेच्या माध्यमातून केवळ समान बौद्ध वारसा साजरा केला जाणार नसून, आपल्या देशांमधील परस्पर संबंध अधिक मजबूत आणि दृढ होतील असे जी. के. रेड्डी यावेळी म्हणाले. ते असेही म्हणाले की, जगातील शाश्वत सुसंवादाचा आंतरिक दृष्टीकोन असलेला बौद्ध धर्म, सर्वदूर पोहोचला आहे, आणि त्याने शतकांपूर्वीच शांघाय सहकार्य संघटनेच्या  देशांमधील जनतेच्या जीवनाला स्पर्श केला आहे. आपल्या सर्वांना घट्ट जोडणाऱ्या याच अंतर्गत दुव्यामुळे, आज अशा स्वरूपाच्या या पहिल्याच परिषदेत आपण एकत्र आलो आहोत. या ठिकाणी जमलेल्या देशांमधील सांस्कृतिक संबंध आणि सामायिक इतिहासाचे नूतनीकरण करणे, हे या परिषदेचे उद्दिष्ट आहे, असे केंद्रीय मंत्री म्हणाले.
उपस्थितांना संबोधित करताना अर्जुन राम मेघवाल म्हणाले की, भगवान गौतम बुद्धांची आत्मबोध आणि आत्म परीक्षणाची शिकवण 21 व्या शतकासाठीही अत्यंत समर्पक आहे.
आपल्या भाषणामध्ये मीनाक्षी लेखी म्हणाल्या की, वारसा आणि इतिहास शांघाय सहकार्य संघटनेच्या  सर्व देशांना जोडतो. त्या असेही म्हणाल्या की भगवान गौतम बुद्धांनी मूल्याधारित जीवनाचे महत्त्व सांगितले, जे आपल्या सह-अस्तित्त्वासाठी आवश्यक आहे. एससीओचे सदस्य बौद्ध तत्वज्ञानाने जोडले गेले असून, हे तत्त्वज्ञान शांघाय सहकार्य संघटनेला नैतिकता आणि मूल्य प्रणालीच्या आधारे एक प्रचंड मोठी शक्ती बनवू शकेल, असे त्या म्हणाल्या.
एससीओच्या भारताच्या नेतृत्वाखाली  आयोजित करण्यात आलेली अशा स्वरुपाची ही पहिलीच परिषद असून, तिने मध्य आशियाई, पूर्व आशियाई, दक्षिण आशियाई आणि अरब देशांना "सामायिक बौद्ध वारसा" या विषयावर चर्चा करण्यासाठी समान व्यासपीठावर एकत्र आणले आहे.
सांस्कृतिक मंत्रालय, परराष्ट्र व्यवहार मंत्रालय आणि आंतरराष्ट्रीय बुद्धिस्ट महासंघ  यांनी एकत्र येऊन हा दोन दिवसीय कार्यक्रम आयोजित केला आहे. भारतामधील बौद्ध धर्माचे अनेक अभ्यासकही या कार्यक्रमात सहभागी होत आहेत.
परस्परांमधील सांस्कृतिक दुवे पुन्हा प्रस्थापित करणे, मध्य आशियामधील बौद्ध कला, कला शैली, पुरातत्व स्थळे आणि एससीओ देशांमधील विविध संग्रहालयांकडे जतन केलेला पुरातन संग्रह यामधील साम्य शोधणे, हे या परिषदेचे उद्दिष्ट आहे.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
पंतप्रधान कार्यालय
राज्यांच्या मुख्यमंत्र्यांसमवेत पंतप्रधान बैठक घेणार
नवी दिल्ली, 10 मे 2020
पंतप्रधान नरेंद्र मोदी राज्यांच्या मुख्यमंत्र्यांसमवेत पाचवी बैठक 11 मे 2020 रोजी दुपारी 3 वाजता व्हिडिओ कॉन्फरन्सिंग द्वारे घेणार आहेत.
पंतप्रधान नरेंद्र मोदी उद्या दुपारी 3 वाजता राज्यांच्या मुख्यमंत्र्यांसमवेत व्हिडिओ कॉन्फरन्सिंग द्वारे पाचवी बैठक घेणार असल्याचे पंतप्रधान कार्यालयाने ट्वीटर वर म्हटले आहे.B.Gokhale/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
दूरसंचार आणि माहिती तंत्रज्ञान मंत्रालय
टपाल विभागाकडून 1 डिसेंबर रोजी पेन्शन अदालत
पणजी, 11 नोव्हेंबर 2021
गोवा टपाल विभागातील निवृत्तीवेतनधारकांच्या समस्या सोडवण्यासाठी गोवा विभागाने 1 डिसेंबर रोजी टपाल पेन्शन अदालतीचे आयोजन केले आहे. गोवा टपाल विभागात गोव्यासह सांगली, कोल्हापूर, रत्नागिरी, सिंधुदुर्ग या महाराष्ट्रातील जिल्ह्यांचा समावेश आहे. 1 डिसेंबर रोजी पोस्ट मास्तर जनरल कार्यालय, गोवा विभाग, पणजी याठिकाणी पेन्शन अदालतीचे आयोजन करण्यात आले आहे.
टपाल खात्याचे निवृत्त तसेच मयत कर्मचारी ज्यांच्या निवृत्तीवेतनाचे लाभ प्रलंबित आहेत अशा प्रकरणांची या पेन्शन अदालतीमध्ये दखल घेण्यात येईल. न्यायालयीन खटले, उत्तराधिकारी वाद आणि धोरणासंदर्भातील तक्रारींची पेन्शन अदालतीमध्ये नोंद घेतली जाणार नाही. अर्जदारांनी विहीत नमुन्यात आपले अर्ज इरीक्सन पी सॅम्युअल, सहायक लेखाधिकारी/सचिव, पेन्शन अदालत, पोस्ट मास्तर जनरल यांचे कार्यालय, पणजी या पत्त्यावर 20 नोव्हेंबर पर्यंत अर्ज पाठवावेत, असे आवाहन टपाल खात्याने केले आहे.
आरोग्य आणि कुटुंब कल्याण मंत्रालय
केंद्रीय आरोग्य मंत्री मनसुख मांडवीय यांच्या अध्यक्षतेखाली राष्ट्रीय वैद्यकीय आयोगाची आढावा बैठक संपन्न
देशात उत्तम दर्जाचे वैद्यकीय शिक्षण, पारदर्शी परीक्षांची पायाभूत सुविधा आणि आरोग्य सेवा सुविधा उभारण्यासाठी केंद्र सरकार कटिबद्ध: मनसुख मांडवीय
नवी दिल्ली, 30 जुलै 2021
केंद्रीय आरोग्य आणि कुटुंब कल्याण मंत्री मनसुख मांडवीय यांच्या अध्यक्षतेखाली आज नवी दिल्ली येथे एनएमसी अर्थात राष्ट्रीय वैद्यकीय आयोगाची आढावा बैठक पार पडली. या बैठकीत वैद्यकीय शिक्षण क्षेत्रातील महत्त्वाच्या मुद्यांवर चर्चा करण्यात आली.
एनएमसीच्या अधिकाऱ्यांनी बैठकीत दिलेल्या माहितीनुसार, मार्गदर्शक योजनेनुसार 2023 च्या पहिल्या सहामाहीत नेक्स्ट अर्थात राष्ट्रीय निकास चाचणी घेतली जाण्याची सुनिश्चिती करण्यासाठी प्रयत्न सुरु आहेत. या परीक्षा प्रक्रियेची प्रायोगिक तत्वावर चाचणी घेण्यासाठी तसेच वैद्यकीय शिक्षण घेणाऱ्या विद्यार्थ्यांची चिंता दूर करण्यासाठी या परीक्षेची एक मॉक चाचणी परीक्षा तयार करण्याची आणि 2022 मध्ये ही चाचणी घेण्याची योजना सरकार आखत आहे. नेक्स्ट चाचणी तून हाती येणारे निकाल खालील गोष्टींसाठी वापरण्याबद्दल देखील बैठकीत चर्चा करण्यात आली.
- अंतिम एमबीबीएसच्या परीक्षेसाठी पात्र ठरण्यासाठी.
- भारतात आधुनिक वैद्यकक्षेत्राचा व्यवसाय करण्यासाठी परवाना मिळविण्यासाठी.
- मंडळाच्या विशेष शाखांतील पदव्युत्तर अभ्यासक्रमाच्या जागांचे गुणवत्तेवर आधारित वितरणासाठी.
नेक्स्ट परीक्षेला जागतिक दर्जाच्या मानाची परीक्षा बनविण्यासाठी अनुसरण्याच्या मार्गांची देखील या आढावा बैठकीत चर्चा करण्यात आली आणि त्यावर उहापोह झाला. भारतात किंवा भारताबाहेर वैद्यकीय शिक्षण घेणाऱ्या प्रत्येक वैद्यकीय शाखेच्या विद्यार्थ्यासाठी एकच नेक्स्ट परीक्षा असेल. त्यामुळे परदेशात वैद्यकीय शिक्षण घेतलेले विद्यार्थी किंवा परस्पर मान्यता अभ्यासक्रमातील विद्यार्थी यांच्या समस्या सोडविता येतील. या बैठकीला संबोधित करताना केंद्रीय मंत्री मनसुख मांडवीय म्हणाले की देशात उत्तम दर्जाचे वैद्यकीय शिक्षण, पारदर्शी परीक्षांची पायाभूत सुविधा आणि आरोग्य सेवा सुविधा उभारण्यासाठी भारत सरकार कटिबद्ध आहे आणि हे ध्येय गाठण्यासाठी सर्व संबंधितांना सोबत घेऊन अथक प्रयत्न करत आहे.
राष्ट्रीय वैद्यकीय आयोगाविषयी :
संसदेच्या राष्ट्रीय वैद्यकीय आयोग कायदा, 2019 या कायद्याअंतर्गत राष्ट्रीय वैद्यकीय आयोगाची स्थापना करण्यात आली. आणि या आयोगाचे कार्य 25 सप्टेंबर2020 पासून सुरु झाले. उत्तम दर्जाच्या आणि परवडण्याजोग्या खर्चात वैद्यकीय शिक्षण घेण्यात सुलभता आणणे, भारताच्या सर्व भागांमध्ये पुरेशा प्रमाणात आणि उच्च दर्जाचे वैद्यकीय व्यावसायिक तयार होतील याची सुनिश्चिती करणे आणि त्यांच्या माध्यमातून न्याय्य आणि सार्वत्रिक आरोग्य सुविधा देशात उपलब्ध करून देणे हे या आयोगाच्या स्थापनेमागचे उद्देश आहेत.
स्वायत्त मंडळांच्या निर्णयांबाबत निर्णय घेण्याचे कायदेशीर अधिकार देखील NMCला दिलेले आहेत. तसेच या संदर्भातील धोरणे आखणे, वैद्यकीय व्यवसायात व्यावसायिक नितीमत्ता पाळली जात आहे याची सुनिश्चिती करण्यासाठी नियमावली निश्चित करणे आणि वैद्यकीय व्यावसायिकांकडून सेवा देताना नैतिक वागणुकीच्या पालनाला प्रोत्साहन देणे ही कामेदेखील NMC कडे दिलेली आहेत.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 267
रेल्वे मंत्रालय
नागपूर विभागातील रेल्वे स्थानकांच्या आधुनिकीकरण आणि पुनर्विकासाचे काम सुरू: केंद्रीय मंत्री नितीन गडकरी यांनी महत्त्वाकांक्षी योजनांची केली पायाभरणी
नागपूरमधील गोधनी रेल्वे स्थानकात आयोजित कार्यक्रमात आज, केंद्रीय रस्ते वाहतूक आणि महामार्ग मंत्री नितीन गडकरी यांनी नागपूर विभागातील महत्त्वाच्या रेल्वे स्थानकांच्या पुनर्विकासाच्या पायाभरणी समारंभाला संबोधित केले. रेल्वेच्या पायाभूत सुविधा आणि प्रवाशांच्या अडचणी दूर करणाऱ्या सुविधा वाढवण्याच्या एकत्रित प्रयत्नां अंतर्गत, नागपूर विभागातील महत्त्वाच्या रेल्वे स्थानकांचा चेहरामोहरा बदलण्यासाठी व्यापक आधुनिकीकरण आणि पुनर्विकास उपक्रम सुरू करण्यात आला आहे. काटोल, नरखेड आणि गोधनी रेल्वे स्थानकांचा कायापालट घडवण्यात, अमृत भारत रेल्वे स्थानक योजना आघाडीवर असेल, तसेच नागपूर मुख्य रेल्वे स्थानक आणि अजनी रेल्वे स्थानकाच्या सुधारणेतही महत्वाची भूमिका बजावेल, असेल असे ते म्हणाले. पंतप्रधान नरेंद्र मोदी यांनी पुनर्विकास प्रकल्पाची दूरदृश्य प्रणालीच्या माध्यमातून पायाभरणी केली. याप्रसंगी गडकरी बोलत होते. केंद्रीय रेल्वे मंत्री अश्विनी वैष्णव देखील या कार्यक्रमात दूरदृश्य प्रणालीच्या माध्यमातून सहभागी झाले.
ब्रॉडगेज फास्ट लोकल मेट्रो प्रकल्पाच्या अंमलबजावणीवर लक्ष केंद्रीत करुन, तो प्रकल्प रेल्वे मंत्रालयाशी संलग्न करण्यासाठी सक्रीय उपाययोजना हाती घेण्यात आल्या आहेत, असे केंद्रीय रस्ते वाहतूक आणि महामार्ग मंत्री नितीन गडकरी यांनी त्यांच्या भाषणात सांगितले. हा प्रकल्प नागपूरला, अमरावती, चंद्रपूर, गोंदिया, वडसा आणि नरखेड यांसारख्या महत्त्वाच्या ठिकाणांशी जोडण्यासाठी उपयुक्त आहे आणि नागपूर-वर्धा चौपदरीकरणाचे काम यशस्वीरित्या पूर्ण झाल्यानंतर त्याचे काम सुरू होणार आहे, असे ते म्हणाले. गोधनी रेल्वे स्थानकापर्यंत पोहोचण्याकरता आवश्यक सिमेंट काँक्रीट रस्ता, केंद्रीय रस्ते निधीतून मंजूर करण्याची घोषणाही, या निमित्ताने नितीन गडकरी यांनी केली.
मध्य रेल्वेच्या नागपूर रेल्वे विभागा अंतर्गत येणाऱ्या, गोधनी, काटोल, नरखेड, पांढुर्णा, मुलताई, आमला, बैतुल, घोडडोंगरी, जुन्नरदेव, सेवाग्राम, पुलगाव, धामणगाव, हिंगणघाट, चंद्रपूर आणि बल्लारशाह या रेल्वे स्थानकांचा समावेश, अमृत भारत रेल्वेस्थानक योजनेत करण्यात आला आहे. हे महत्त्वाकांक्षी काम, लवकरात लवकर यशस्वीपणे पूर्ण करण्यासाठी, 372 कोटी रुपयांचा भरीव निधी देण्यात आला आहे.
या कार्यक्रमात, मध्य रेल्वेचे नागपूर विभागीय व्यवस्थापक तुषारकांत पांडे आणि रामटेकचे खासदार कृपाल तुमाने देखील उपस्थित होते.
रस्ते वाहतूक आणि महामार्ग मंत्रालय
दुचाकींची वाहतूक करण्यासाठी कमाल तीन डेक ठेवण्यासाठी रिजिड वाहने आणि ट्रेलर्ससाठी अधिसूचना जारी
रस्ते वाहतूक आणि महामार्ग मंत्रालयाने 25 फेब्रुवारी 2022 रोजी केंद्रीय मोटर वाहन नियम 1989मध्ये सुधारणा केली आहे. ज्यामुळे रिजिड वाहने आणि ट्रेलर्सना दुचाकींची वाहतूक करण्यासाठी जास्तीत जास्त तीन डेक ठेवता येतील आणि चालकाच्या केबिनच्यावर मालाचा भार असलेला भाग डोकावणार नाही.
यामुळे दुचाकींची वाहतूक करणाऱ्या वाहनाची क्षमता 40 ते 50 टक्क्यांनी वाढेल.
पंतप्रधान कार्यालय
पंतप्रधानांनी ‘मन की बात’ कार्यक्रमातील महिला शक्तीचा उत्सव करणारे ठळक मुद्दे सामायिक केले
नवी दिल्ली, 8 मार्च 2022
आजच्या आंतरराष्ट्रीय महिला दिनाचे औचित्य साधत, पंतप्रधान नरेंद्र मोदी यांनी महिला सक्षमीकरणाचे विविध पैलूंचे दर्शन घडविणाऱ्या आणि ‘मन की बात’ कार्यक्रमामध्ये सादर झालेले काही भाग सर्वांसाठी सामायिक केले तसेच समाजाच्या अगदी शेवटच्या स्तरावर बदल घडवून आणणाऱ्या प्रेरणादायी महिलांच्या जीवन प्रवासाला ठळकपणे मांडले.
पंतप्रधान त्यांच्या ट्विट संदेशात म्हणाले:
“#MannKiBaat कार्यक्रमाच्या विविध भागांमध्ये आपण महिला सक्षमीकरणाचे विविध पैलूंचे दर्शन घडविणाऱ्या कार्यक्रमांचे सादरीकरण केले आहे आणि समाजाच्या अगदी तळाच्या स्तरावर बदल घडवून आणणाऱ्या प्रेरणादायी महिलांच्या जीवन प्रवासाविषयीची माहिती ठळकपणे सर्वांसमोर आणली आहे.
‘मन की बात’ कार्यक्रम आपल्या महिला शक्तीचा उत्सव कशा प्रकारे साजरा करत आहे याचे दर्शन घडविणारा व्हिडीओ येथे सोबत जोडत आहे”S.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
महत्वाकांक्षी, परिवर्तनात्मक दूरदृष्टीमुळे भारत गुंतवणुकीसाठी सुरक्षित ठिकाण : उपराष्ट्रपती
नवी दिल्ली, 18 सप्टेंबर 2018
महत्वाकांक्षी, परिवर्तनात्मक दूरदृष्टीमुळे भारत गुंतवणुकीसाठी जगातील सर्वात आवडते ठिकाण बनले आहे असे उपराष्ट्रपती एम. व्यंकय्या नायडू यांनी म्हटले आहे. माल्टा येथे माल्टा चेंबर ऑफ कॉमर्स आणि भारतीय उद्योग महासंघाने आयोजित केलेल्या भारत-माल्टा व्यापार मंचाला ते संबोधित करत होते. माल्टाच्या अध्यक्ष मेरी लुईज कोलेरो प्रेका यावेळी उपस्थित होते. अर्थराज्यमंत्री शिव प्रताप शुक्ला आणि अन्य मान्यवर यावेळी उपस्थित होते.
भारतीय अर्थव्यवस्थेच्या वाढीचा दर 8 टक्क्यांच्या आसपास असून सध्या जगातील वेगाने वाढणाऱ्या अर्थव्यवस्थांपैकी एक असल्याचे उपराष्ट्रपती म्हणाले. सामाजिक सुधारणा राबवण्यासाठी विकास आणि वाढ आवश्यक असल्याचे सांगून ते म्हणाले की, प्रत्येक बाबतीत परिवर्तन घडवून आणण्यासाठी सरकार सर्वतोपरी प्रयत्न करत आहे.
2025 पर्यंत देशाची अर्थव्यवस्था पाच ट्रिलियन डॉलर बनवण्यासाठी सरकार कटिबद्ध असल्याचे उपराष्ट्रपती म्हणाले. जागतिक बँकेच्या व्यवसाय सुलभता निर्देशांकात भारताने यावर्षी 30 स्थानांनी झेप घेतली. 2018-19 मध्ये भारताचा विकास दर 7 टक्क्यांहून अधिक राहील, असा अंदाज आंतरराष्ट्रीय नाणे निधीने व्यक्त केल्याचे ते म्हणाले.
सरकारने डिजिटल अर्थव्यवस्था, वित्तीय समावेशकता, जीएसटी यासारख्या आर्थिक सुधारणा राबवल्याचे उपराष्ट्रपती म्हणाले. गेल्या चार वर्षात 326 दशलक्षापेक्षा अधिक लोकांनी बँक खाती उघडून वित्तीय समावेशकता प्रत्यक्षात आणली आहे. कर भरण्यातही वाढ झाल्याचे ते म्हणाले.
N.Sapre/S.Kane/P.Malandkar
(Visitor Counter : 46
संरक्षण मंत्रालय
1 ऑक्टोबर 2020 रोजी 95 वा सैनिकी सुश्रुषा दिन
मिलिटरी नर्सिंग सर्व्हिसने  आपला 95 वा स्थापना दिन केला साजरा
पुणे, 1 ऑक्टोबर 2020
या दिवशी सर्व सुश्रुषा अधिकारी फ्लोरेन्स नाइटिंगेल शपथ वाचून आपल्या रूग्णांना उच्च दर्जाची नि:स्वार्थ आरोग्य सेवा देण्यासाठी स्वतःला कटिबद्ध करतात. लेफ्टनंट जनरल सी.पी. मोहंती, जनरल ऑफिसर कमांडिंग -इन चीफ दक्षिणी कमांड यांनी सैनिकी सुश्रुषा सेवेला शुभेच्छा दिल्या आणि कोविड -19 विरोधात लढाईत त्यांनी दिलेल्या योगदानाचे कौतुक केले. आपल्या संदेशात त्यांनी सर्व सैनिकी सुश्रुषा अधिकाऱ्यांचे देशसेवेप्रति त्यांच्या वचनबद्धतेबद्दल कौतुक केले.
सशस्त्र दलांमध्ये सैन्य सुश्रुषा सेवा ही एकमेव महिला कॉर्प्स आहेत. लष्करी रुग्णालयात नर्सिंग सेवा देण्यासाठी 28 मार्च 1888 रोजी मुंबईत दहा प्रशिक्षित ब्रिटीश परिचारिकांच्या पहिल्या तुकडीचे आगमन झाल्यानंतर याची स्थापना करण्यात आली. 1893 मध्ये याचे नाव इंडियन आर्मी नर्सिंग सर्व्हिस  आणि 1902 मध्ये क्वीन अलेक्झांड्रा मिलिटरी नर्सिंग सर्व्हिस  असे करण्यात आले. 1914 मध्ये प्रथमच परिचारिकाची नोंदणी भारतात करण्यात आली आणि त्या क्वीन अलेक्झांड्रा मिलिटरी नर्सिंग सर्व्हिसशी जोडल्या गेल्या.
01,ऑक्टोबर 1926 रोजी भारतीय जवानांसाठी कायमस्वरूपी नर्सिंग सेवा स्थापन केली गेली आणि त्याला इंडियन मिलिटरी नर्सिंग सेवा  असे नाव देण्यात आले. आयएमएनएसने प्रामाणिकपणे सुरुवात केली आणि त्यांच्या कार्याची जागतिक स्तरावर प्रशंसा केली गेली. 15 सप्टेंबर 1943 रोजी आयएमएनएस अधिकारी भारतीय सैन्य दलात दाखल झाले आणि ते कमिशनड ऑफिसर झाले.
सैनिकी सुश्रुषा सेवा हा सर्वोत्तम पेशापैकी एक असून 19 व्या शतकाच्या सुरुवातीच्या काळात एमएनएसच्या 55अधिकाऱ्यांच्या बळावर सुरु झाली आणि आज ती सैन्यदलाच्या सेवा पुरवण्यास सक्षम आहे. या कॉर्प्सचे अधिकारी तिन्ही सेवादलाना सेवा पुरवतात. दृढ वचनबद्धता आणि सतर्कतेसह हे अधिकारी आजारी, जखमी जवान आणि त्यांच्या कुटूंबियांची देशभरात आणि परदेशात काळजी घेण्यात महत्वपूर्ण भूमिका पार पाडत आहेत.
सध्याच्या महामारीच्या परिस्थितीत पुणे गॅरीसनच्या नर्सिंग अधिकाऱ्यांनी मानवजातीला नि: स्वार्थ सेवा पुरवून आरोग्य व्यवस्थेचा कणा असल्याचे सिद्ध केले आहे. नि: स्वार्थीपणा, प्रेमळपणा आणि तत्परतेमुळे सध्याची सुश्रुषा सेवा वैभवाच्या शिखरावर आहे.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 67
PIB Headquarters
पत्र सूचना कार्यालयाचे कोविड-19 संबंधितबातमीपत्र
|
|
- 58.25 Crore vaccine doses have been administered so far under Nationwide Vaccination Drive
- 25,072 new cases in the last 24 hours; lowest in 160 days
- Active cases account for 1.03% of total cases; lowest since March 2020
- India's Active caseload stands at 3,33,924; lowest in 155 days
- Recovery Rate increases to 97.63%; Highest since March 2020
- 44,157 recoveries in the last 24 hours increases Total Recoveries to 3,16,80,626
- Weekly Positivity Rate  less than 3% for last 59 days
- Daily positivity rate  less than 3% for last 28 days
- 50.75 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 23 ऑगस्ट 2021
आरोग्य मंत्रालयाची कोविड-19 घडामोडींवरील माहिती
आज सकाळी 8 वाजता आलेल्या अहवालानुसार भारतातील कोविड प्रतिबंधक लसीकरण आता 58.25 कोटींचा  टप्पा पार करत आहे. यासाठी 64,69,222 सत्रे आयोजित करण्यात आली होती. देशातील कोविड प्रतिबंधक लसीकरणाचा आवाका व वेग वाढवण्यासाठी केंद्र सरकार वचनबद्ध आहे.
गेल्या 24 तासांत 44,157 रुग्ण रोगमुक्त झाले असून या महामारीची सुरुवात झाल्यापासून रोगमुक्त झालेल्यांची संख्या आता 3,16,80,626 झाली आहे. परिणामी, भारतातील रोगमुक्ती दर मार्च 2020 पासून सर्वात उच्चांकी पातळीवर म्हणजेच 97.63% आला आहे. गेल्या 24 तासांत 25,072 नवीन रुग्ण आढळले, ही गेल्या 160 दिवसांतील सर्वात कमी आकडेवारी आहे.
केंद्र सरकार तसेच राज्ये व केंद्रशासित प्रदेशांच्या संयुक्त व अथक प्रयत्नांमुळे नवे रुग्ण आढळण्याचा दैनंदिन दर गेले सलग 57 दिवसांमध्ये 50,000 पेक्षा खालीच राहिला आहे.
देशभरातील कोविड चाचण्यांची क्षमता सतत वाढत आहे. गेल्या 24 तासांत 12,95,160 चाचण्या करण्यात आल्या. आतापर्यंत भारताने एकूण 50,75,51,399 चाचण्या केल्या आहेत. चाचण्यांची क्षमता वाढवत असतानाच , साप्ताहिक पॉझिटिव्हिटी दर गेल्या 59 दिवसांतील सर्वात नीचांकी पातळीवर म्हणजे 1.91% पर्यंत आला आहे. दैनंदिन पॉझिटिव्हिटी दर देखील 1.94% पर्यंत खाली आला आहे. दैनंदिन पॉझिटिव्हिटी दर गेल्या 28 दिवसांत 3% च्या खालीच राहिला असून गेल्या सलग 77 दिवसांत तो 5% च्या खाली राहिला होता.
इतर अपडेट्स :
- राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धते विषयीची अद्ययावत माहिती.
- जैवतंत्रज्ञान विभाग क्षयरोगाच्या रुग्णांवर गंभीर कोविड -19 संसर्गाचा होणारा परिणाम अभ्यासण्यासाठी ब्रिक्स देशांसोबत सहकार्याने सार्स-कोव्ही-1 एनजीएस-ब्रिक्स संघ तसेच बहुकेंद्रित कार्यक्रमाची अंमलबजावणी करत आहे.
Important TweetsS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
संरक्षण मंत्रालय
फ्रान्सच्या एकोनीट युद्ध नौकेने 28 ऑक्टोबर ते 02 नोव्हेंबर 22 दरम्यान मुंबईला दिली भेट
नवी दिल्ली, 3 नोव्हेंबर 2022
फ्रेंच नौदलाच्या पाच ला फेएट क्लास फ्रिगेट्सपैकी एक असलेली एकोनीट ही युद्ध नौका 28 ऑक्टोबर ते 02 नोव्हेंबर 22 या कालावधीत मुंबईच्या सदिच्छा भेटीवर होती. यावेळी जहाजावरच्या कर्मचाऱ्यांनी भारतीय नौदलाच्या कर्मचाऱ्यांशी व्यावसायिक आणि सामाजिक संवाद साधला. या भेटीचा समारोप भारतीय नौदलाच्या पश्चिम ताफ्यामधील युद्धनौकेबरोबरच्या सागरी सरावाने संपन्न झाला. फ्रिगेटने यापूर्वी 2015 मध्ये विशाखापट्टणमला भेट दिली होती.
कमांडिंग ऑफिसर, कमोडोर  गुयॉन यांनी पश्चिम नौदल कमांडचे चीफ ऑफ स्टाफ वाईस एडमिरल  कृष्णा स्वामीनाथन यांची भेट घेतली आणि त्यांच्याशी परस्पर हिताच्या मुद्द्यांवर संवाद साधला.
गेल्या काही दशकांमध्ये भारत आणि फ्रान्स दरम्यानचे संरक्षणाशी संबंधित विविध क्षेत्रांमधील सहकार्य वेगाने विकसित झाले आहे. एफएनएस एकोनीटची ही मुंबई भेट, दोन्ही नौदलांमधील वाढते सहकार्य आणि वृद्धिंगत झालेली आंतर-कार्यक्षमता याचे प्रतिबिंब आहे. सागरी क्षेत्रातील शांतता आणि स्थैर्य हे समान हिताचे मुद्दे असल्यामुळे, हे उद्दिष्ट गाठण्यासाठी एकत्र काम करायला दोन्ही देशांची नौदले वचनबद्ध आहेत.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
सांस्कृतिक मंत्रालय
भारतीयांच्या हृदयात नेताजींचे अढळ स्थान होते, आहे आणि यापुढेही कायम राहील : डॉ. अनिता बोस फाफ
युवकांनी आपल्या मनात देशाला सर्वोच्च स्थान द्यावे अशी नेताजींची इच्छा होती: रेणुका मलाकर
नवी दिल्ली, 21 जानेवारी 2022
नेताजी सुभाषचंद्र बोस यांच्या 125 व्या जयंतीनिमित्त सादर केल्या जाणाऱ्या कार्यक्रमांचा एक भाग म्हणून, पत्र सूचना कार्यालय आणि क्षेत्रीय लोक संपर्क विभाग, जयपूर यांनी "पराक्रम दिवस" संबंधी एक वेबिनार आयोजित केले होते. स्वातंत्र्याचा अमृत महोत्सवाचा भाग म्हणून नेताजी सुभाषचंद्र बोस यांची जयंती असलेला 23 जानेवारी हा दिवस दरवर्षी पराक्रम दिवस म्हणून साजरा करण्याचे केंद्र सरकारने घोषित केले आहे. डॉ अनिता बी फाफ  आणि रेणुका मलाकर  आजच्या वेबिनारमध्ये प्रमुख वक्ते म्हणून सहभागी झाल्या होत्या. महेशचंद्र शर्मा  यांनीही वेबिनारला अतिथी वक्ते म्हणून संबोधित केले.
जर्मनीहून वेबिनारमध्ये सहभागी झालेल्या नेताजी सुभाषचंद्र बोस यांच्या कन्या डॉ. अनिता बोस फफ म्हणाल्या की, भारतीयांच्या हृदयात नेताजींचे अढळ स्थान होते, आहे आणि यापुढेही कायम राहील. त्या म्हणाल्या की, नेताजी स्त्री-पुरुष समानतेचे समर्थक होते. पुरुष आणि महिलांना केवळ समान अधिकारच नाहीत तर समान कर्तव्येही बजावता येतील असे राष्ट्र निर्माण करण्याचे त्यांचे स्वप्न होते.
नेताजी सुभाषचंद्र बोस यांची नात, नेताजी सुभाष बोस आय एन ए ट्रस्ट दिल्ली-इंडियाच्या माजी सरचिटणीस आणि विद्यमान विश्वस्त रेणुका मलाकर यांनी सांगितले की, नेताजींचे आपल्या देशबांधवांवर नितांत प्रेम होते. भारतीय युवक हे देशाचे भविष्य आहेत. युवकांनी आपल्या मनात देशाला सर्वोच्च स्थान द्यावे आणि तसे झाले तर भारताची प्रगती होण्यापासून कोणीही रोखू शकत नाही.
नेताजी सुभाषचंद्र बोस यांच्या जीवनावर अधिक विस्तृतपणे बोलताना ज्येष्ठ पत्रकार व लेखक महेश चंद्र शर्मा म्हणाले की, नेताजी सुभाष चंद्र बोस यांचे राष्ट्राप्रती समर्पण भारतीय युवकांसाठी नेहमीच प्रेरणास्थान राहील.
वेबिनारच्या सुरुवातीला, पत्र सूचना कार्यालयाच्या अतिरिक्त महासंचालक  डॉ. प्रज्ञा पालीवाल गौर, यांनी उद्घाटनपर स्वागत भाषण केले. त्या म्हणाल्या की, नेताजींच्या अदम्य भावनेचा आणि देशाप्रति निःस्वार्थ सेवेचा सन्मान आणि स्मरण करण्यासाठी, देशातील लोकांना विशेषतः तरुणांना प्रेरित करण्यासाठी केंद्र सरकारने त्यांची जयंती 23 जानेवारी हा दिवस दरवर्षी “पराक्रम दिवस” म्हणून साजरा करण्याचा निर्णय घेतला आहे.
वेबिनारमध्ये 200 हून अधिक जण सहभागी झाले होते. यात बीएसएफचे जवान, एनसीसीचे कॅडेट्स, नेहरू युवा केंद्र संघटनेचे युवा स्वयंसेवक आणि देशाच्या विविध भागांतील इतर अधिकारी यांचा समावेश होता. वेबिनारच्या अखेरीस भारताच्या स्वातंत्र्यलढ्यातील नेताजी सुभाषचंद्र बोस यांच्या भूमिकेवर माहिती आणि प्रसारण मंत्रालयाने बनवलेला व्हिडिओ दाखवण्यात आला. पत्र सूचना कार्यालय जयपूरचे उपसंचालक पवनसिंग फौजदार यांनी वेबिनारचे सूत्रसंचालन केले.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 184